kardosdrur/scandi-wiki huggingface dataset:
Trianglen Station

Trianglen Station er en undergrundsstation på den Københavns Metros Cityring. Trianglen Station ligger ved Trianglen, på hjørnet mellem Øster Allé og Blegdamsvej.

Stationen ligger i takstzone 1 og åbnede 29. september 2019.

Byggeriet begyndte i januar 2011 med ledningsarbejde og arkæologiske udgravninger. Selve udgravningen begyndte i 2013, og stationen stod færdig i 2019.

Referencer

Eksterne henvisninger 

 Cityringens hjemmeside

Østerbro
Stationer på Københavns Metro Linje M3
Etableret i 2019
Alexandra Dulgheru

Alexandra Dulgheru (født 30. maj 1989 i Bukarest, Rumænien) er en professionel tennisspiller fra Rumænien.

Eksterne henvisninger 

Tennisspillere fra Rumænien
Vibenshus Runddel Station

Vibenshus Runddel Station er en undergrundsstation på den københavnske Metros cityring. Den er beliggende i takstzone 1 og åbnede 29. september 2019.

Stationen ligger ved Vibenshus Runddel, på hjørnet mellem Jagtvej og Nørre Allé.

Byggeriet begynde ultimo 2010 med ledningsarbejde og arkæologiske udgravninger. Selve udgravningen begyndte ultimo 2012 og stationen stod færdig 2019.

Stationens udformning 
Stationen er udformet med hvide plader, der forskydes, således at man forneden kan se pladernes undersider i forskellige farver (gul, grøn, blå, rød, orange). Farverne er inspireret af den nærliggende Fælledparken, bl.a. kendt for fodboldkampe.

Stationen har hovedtrappe ud mod Vibenshus Runddel, samt en nødtrappe i modsatte ende.

Referencer

Eksterne henvisninger 

 Cityringens hjemmeside

Østerbro
Stationer på Københavns Metro Linje M3
Etableret i 2019
Lindsay Davenport

Lindsay Davenport (født 8. juni 1976 i Laguna Beach, Californien, USA) er en amerikansk tennisspiller som i slutningen af 1990'erne toppede verdensranglisten. Blandt hendes titler kan nævnes: en Australian Open, en Wimbledon og en US Open.

Eksterne henvisninger 

Tennisspillere fra USA
Personer fra Californien
Nørrebros Runddel Station

Nørrebros Runddel Station er en undergrundsstation på den københavnske Metros cityring. Nørrebros Runddel Station ligger ved Nørrebros Runddel, på hjørnet mellem Jagtvej og Nørrebrogade. Stationen er beliggende i takstzone 2 og åbnede 29. september 2019.

Området er del af Assistens Kirkegårds Afdeling G.

Stationens udformning 
Stationen er udført med gule teglsten som reference til den gule mur, der omkranser Assistens Kirkegård. Forpladsen ligger på selve kirkegården med hovedtrappen vendende ud mod runddelen. Ydermere er der kun ét ovenlysvindue på grund af kirkegårdens miljø; til gengæld er ovenlysvinduet større end de øvrige på Cityringens stationer. Bagtrappen ligger umiddelbart vest for Graverboligen (der i øvrigt er placeret umiddelbart ovenover selve stationen). Ved bagtrappen er der desuden cykelparkering.

Referencer

Eksterne henvisninger 

 Cityringens hjemmeside

Runddel Station
Stationer på Københavns Metro Linje M3
Etableret i 2019
Louay Chanko

Louay "Lolo" Chanko (Arabisk: لؤي شنكو) er en svensk/syrisk tidligere professionel fodboldspiller. Han spillede blandt andet for AaB i Danmark, AEK Athen i Grækenland samt for Malmö FF i Sverige.

Han scorede sit første mål for AaB mod SønderjyskE direkte på frispark.

Chanko har, som en af meget få i verden, spillet landskampe for 2 lande. Han spillede d. 13. januar 2008 en venskabskamp for Sverige mod Costa Rica, og fik d. 8. juni 2008 samme år debut på det syriske landshold til en VM 2010-kvalifikationskamp mod Kuwait. Han nåede at spille syv landskampe for Syrien.

Referencer

Eksterne henvisninger 

  
 

Fodboldspillere fra Sverige
Fodboldspillere fra Syrien
Fodboldspillere fra Malmö FF
Fodboldspillere fra AaB
Fodboldspillere fra Hammarby IF
Fodboldspillere fra Djurgårdens IF Fotboll
Fodboldspillere fra Syrianska FC
Aksel Møllers Have Station

Aksel Møllers Have Station er en undergrundsstation på den københavnske Metros cityring på Frederiksberg. Stationen er beliggende i takstzone 1 og åbnede 29. september 2019

Aksel Møllers Have Station ligger ved Aksel Møllers Have. Aksel Møller var en konservativ politiker og borgmester på Frederiksberg.

Byggeriet blev indledt medio 2010 med ledningsarbejde og arkæologiske udgravninger. Stationen blev færdiggjort i september 2019.

Referencer

Eksterne henvisninger 

 Cityringens hjemmeside

Stationer på Frederiksberg
Stationer på Københavns Metro Linje M3
Etableret i 2019
Enghave Plads Station

Enghave Plads Station er en undergrundsstation på den københavnske Metros cityring. Stationen ligger i takstzone 1 og åbnede 29. september 2019.

Enghave Plads Station ligger ved Enghave Plads, mellem Haderslevgade og Flensborggade.

Byggeriet begyndte medio 2010 med ledningsarbejde og arkæologiske udgravninger. Selve udgravningen begynde primo 2012 og stationen stod færdig 2019.

Historie 
I det oprindelige forslag til Cityringen fra 1999 samt i den tekniske udredning fra 2005 var den centrale station på Vesterbro planlagt til at ligge på Tove Ditlevsens Plads nogle få hundrede meter nord for Enghave Plads, men da den oprindelige linjeføring via Forum blev ændret til fordel for den nuværende via Frederiksberg Station, ændredes også placeringen af stationen på Vesterbro til Enghave Plads. Da man efterfølgende undersøgte en alternativ linjeføring via Carlsberg Byen, var det planen, at der i stedet for Enghave Plads skulle opføres en station på Litauens Plads, da stationen ellers ville ligge for tæt på stationen på Carlsberg. Planerne om metro til Carlsberg Byen blev dog droppet, idet beregningerne viste, at den samlede Cityring ville være mindre rentabel, hvis man byggede forlængelsen til Carlsberg.

Stationens udformning 
Stationen er iklædt røde teglsten som en reference til de mange røde teglstenshuse, der ligger på og omkring Enghave Plads.

Hovedtrappen er opført på den vestlige ende af pladsen (i nærheden af Haderslevgade). I modsatte ende af pladsen (ved Flensborggade) er der opført en bitrappe. Midt på pladsen er der opført store røde bænke og ovenlys dominerer stationsforpladsen. Cykelparkering ligger i Haderslevgade, hvor der også er et kys-og-kør-anlæg.

Referencer

Eksterne henvisninger 

 Cityringens hjemmeside 

Vesterbro
Stationer på Københavns Metro Linje M3
Etableret i 2019
Neustadt an der Waldnaab

Neustadt an der Waldnaab (eller: Neustadt a.d.Waldnaab) er administrationsby (Kreisstadt) i Landkreisen af samme navn i Regierungsbezirk Oberpfalz i den tyske delstat Bayern. .

Geografi 
Byen ligger i Oberpfälzer Wald midt i naturpark Nördlicher Oberpfälzer Wald hvor floden Floß munder ud i Waldnaab.

Med 9,6 km² er kommunen den arealmæssigt mindste Kreisstadt i Bayern. Den historiske gamle bydel ligger på en gnejsryg mellem de to flodløb, og de nyere boligområder ligger i en halvkreds omkring. Landsbyerne Mühlberg og Radschinmühle er de eneste fritliggende landsbyer i kommunen; bydelen Bergmühle og St. Felix er vokset sammen med byen

Nabokommuner 
Mod syd ligger den kreisfri by Weiden in der Oberpfalz; naboer er også kommunen Altenstadt an der Waldnaab, Kirchendemenreuth i vest, Theisseil i sydøst, og mod nordøst Störnstein

Religion 
Ved folketællingen i 1987var 87,2 % af befolkningen romersk-katolsk, 10,3 % evangelisk-lutheransk og 2,5 % havde andre religioner.

Venskabsbyer 
 Neustadt an der Waldnaab var med til at grundlægge det internationale venskabsbyforbund Neustadt in Europa med 35 andre byer med navnet Neustadt, i Tyskland, Østrig, Polen, Tjekkiet, Ungarn og Slovakiet (april 2009). Hvert år (siden 1979) holdes et stort Neustadt-Træf , i juni 2008 i Neustadtl an der Donau i Niederøstrig og i 2009 i Neustadt an der Spree (Sachsen).

Eksterne henvisninger
Fagkyndig tillidsmand

En fagkyndig tillidsmand var tidligere en betegnelse i konkursloven. Beskikkelsen var 2 årig og blev foretaget af Domstolsstyrelsen. 

Ved en fejl er betegnelsen Fagkyndig Tillidsmand blevet sidestillet med vurderingsmand og med ret til at vurdere værdien af varelager, maskiner og andre aktiver i et konkursbo. Dette er dog ikke korrekt idet en Fagkyndig tillidsmand udelukkende var beskikket til at medvirke i tvangsakkorder. Titlen Vurderingsmand er derimod ikke en beskyttet titel og alle kan i teorien foretage vurderinger, men vurderinger af vurderingsmænd med branche kendskab vil ikke blive anfægtet og omstødt i lige så stor grad som ikke branchekyndige.

Referencer

Eksterne links 
Beskillede fagkyndige

Jura
Paul Mazursky

Paul Mazursky (født 25. april 1930 i Brooklyn, New York, død 30. juni 2014) var en amerikansk skuespiller, manuskriptforfatter og instruktør.

Mazursky fik sin filmdebut som skuespiller i 1953, senere sporadiske filmroller, bl.a. i The Blackboard Jungle (Vend dem ikke ryggen, 1955). Mazursky debuterede som instruktør med Bob & Carol & Ted & Alice (1969). Efter Harry & Tonto (1974), om en gammel mand på rejse, og den selvbiografiske Next Stop, Greenwich Village (Next Stop, Greenwich Village - her leves livet, 1976), om unge bohemer i New York, fik han stor biografsucces med An Unmarried Woman (En fri kvinde, 1978) og Moscow on the Hudson (En russer i New York, 1984). Blandt hans senere film kan nævnes Down and Out in Beverly Hills (Helt på spanden i Beverly Hills, 1986), Enemies, a Love Story (Fjender, en historie om kærlighed, 1989) og Scenes From a Mall (Ægteskab for åbent tæppe, 1991), som alle på typisk humoristisk vis skildrer problemer i kærligheds- og ægteskabsforhold.

Eksterne henvisninger 
 

Skuespillere fra USA
Filminstruktører fra USA
Jøder fra USA
Personer fra New York
Personer døde af hjertestop
Visual Effects Society

Visual Effects Society (VES) er underholdningbranchens eneste organisation, der repræsenterer den fulde bredde af visuelle effekter praktiserende herunder kunstnere, teknologer, modelbeslutningstagere, undervisere, studioledere, tilsynsførende, PR / markedsføringsspecialister og producenter inden for alle områder af underholdning fra film, tv og reklamer til musikvideoer og spil.

Filmpriser
Michael Powell

Michael Latham Powell (30. september 1905 i Bekesbourne, Kent – 19. februar 1990 i Avening, Gloucestershire) var en britisk filminstruktør.

Powell debuterede i 1931, og fik stor succes med eventyrfilmen The Thief of Bagdad (Tyven fra Bagdad, 1940; sammen med Ludwig Berger). Sammen med Emeric Pressburger etablerede han i 1942 produktionsselskabet "The Archers". I samarbejde om både manuskript og instruktion lavede de en række betydelige film, bl.a. The Life and Death of Colonel Blimp (Duellen, 1943), A Matter of Life and Death (En sag om liv eller død, 1946), balletfilmen The Red Shoes (De røde sko, 1948) efter H.C. Andersen, operafilmen The Tales of Hoffmann (Hoffmanns Eventyr, 1951) og krigsfilmen Battle of the River Plate (Havets tiger, 1956). Som eneinstruktør lavede Powell den kontroversielle thriller Peeping Tom (Fotomodeller jages, 1960).

Eksterne henvisninger 
 

Filminstruktører fra Storbritannien
Filmproducere fra Storbritannien
Kaskasapakte

Kaskasapakte er et af de højeste bjerge i Sverige, og samtidig et af de sværeste at bestige. Det ligger i Lappland, nordøst for Sveriges højeste bjerg, Kebnekaise. Ved foden af Kaskasapakte ligger gletsjersøen Tarfalajaure og den meteorologisk-glaciologiske forskningsstation, Tarfala forskningsstation.

Ekstern henvisning 
 Kaskasapakte på SummitPost.org

Bjerge i Sverige
Rundbladet katost

 
Rundbladet katost (Malva neglecta) er en enårig eller sjældnere flerårig, urteagtig plante med en nedliggende til opstigende vækst. Den har en 15-50 cm lang stængel. Den vokser langs veje og ved bebyggelse.

Beskrivelse 
Stænglen er furet og håret, og den bærer bladene spredtstillet. De er runde med rundtakket rand og kruset overflade. Oversiden er mørkt grågrøn, mens undersiden er en anelse lysere. Begge bladsider er tæt hårede.

Blomstringen sker i juni-september, hvor man finder blomsterne sidde i små bundter fra bladhjørnerne. De enkelte blomster er regelmæssige med dybt udrandede, bleglilla til lyserøde kronblade med mørkere striber. Frugterne er spaltefrugter.

Rodnettet er kraftigt med vidt udbredte hovedrødder.

Højde x bredde og årlig tilvækst: 0,25 x 0,50 m (25 x 50 cm/år).

Voksested 

Arten er udbredt i Nordafrika, Mellemøsten, Lilleasien, Kaukasus, Centralasien, Himalaya, Kina og det meste af Europa. I Danmark findes den spredt over det meste af landet, omend sjældent i Vestjylland. Planten foretrækker et voksested i fuld sol og med en middelfugtig jord, der har et højt kvælstofindhold. Derfor ses den langs veje, på ruderater og byggepladser.

I de grå klitter ved Dueodde på Bornholm findes arten sammen med bl.a. aftenpragtstjerne, alm. brunelle, cikorie , draphavre, alm. engelsød, alm. knopurt, slangehoved, sæbeurt, bugtet kløver, gul fladbælg, klitfladbælg, krybende potentil, liden klokke, lægeoksetunge, markkrageklo, nikkende limurt, rød svingel, smalbladet timian, stor knopurt, sølvpotentil og vild løg

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Lyserøde blomster
Katost
Kelstrup Station

Kelstrup Station er en i dag nedlagt station på strækningen mellem Nykøbing Sjælland, og Holbæk.

Stationen ligger i det, der i dag er udkanten af Kelstrup. Under driftstiden var der både perronspor, sidespor og vandtårn. Der blev i 1900 tilbygget et venterum, der blev lukket 50 år senere. Stationen blev lukket i 1980 og der er nu udelukkende gennemkørende trafik.

Stationer på Odsherredsbanen
Bygninger, konstruktioner og anlæg i Odsherred Kommune
Nedlagte jernbanestationer i Danmark
Hal Kanter

Hal Kanter (født 18. december 1918 i Savannah, Georgia – 8. november 2011) var en amerikansk manuskriptforfatter og filminstruktør.

Blandt hans produktioner er Road To Bali fra 1953, Rose Tattoo fra 1956 samt de to film med Elvis Presley, Loving You fra 1957 (instruktør) og Blue Hawaii fra 1961 (manuskriptforfatter). 

I 1970'erne producerede Kanter TV-serier, og var de senere år mest kendt for at være manden bag talerne ved de årlige Oscaruddelinger.

Hal Kanter fik en Emmy i 1955 som belønning for sit arbejde som manuskriptforfatter.

Eksterne henvisninger 
 

Filminstruktører fra USA
Manuskriptforfattere fra USA
Fed Cup 2010

Fed Cup 2010 var den 48. udgave af Fed Cup, ITF' turnering for kvindelige tennislandshold.

Turneringen blev vundet af Italien, som i finalen besejrede USA med 3-1, og som dermed vandt Fed Cup-titlen for andet år i træk og tredje gang i alt. Det var også andet år i træk, at italienerne besejrede netop USA i finalen.

Italiens hold bestod i alle holdets tre holdkampe af spillerne Francesca Schiavone, Flavia Pennetta, Sara Errani og Roberta Vinci, hvoraf de to sidstnævnte dog ikke kom i kamp i finalen, eftersom holdkampen allerede var afgjort efter de fire singlekampe.

Hold 

Turneringen afvikledes i fem niveauer, hvor World Group med otte hold var den højest rangerende. Ud fra placeringerne i Fed Cup 2009 var følgende hold kvalificerede til spil i de fem nivaeuer. Hold, der er rykket op fra et lavere niveau, er markeret med (O), mens hold der er rykket ned fra et højere niveau er markeret med (N).

World Group 

Otte hold deltog i World Group, der afvikledes som en ren cup-turnering med kvartfinaler, semifinaler og finale. De fire tabere af kvartfinalerne måtte spille kvalifikationskampe mod de fire vindere af kampene i World Group II for at forblive i World Group.

World Group II

Gruppe I

Gruppe II

Gruppe III

Kilder / eksterne henvisninger 
 Fed Cup   

2010
Tennis i 2010
Mårsø Station

Mårsø Station er en jernbanestation på Odsherredsbanen, der i dag udelukkende anvendes som togfølgestation uden passager- eller godstrafik. Stationen har tre spor, hvor de to nordligste anvendes som krydsningsspor på den ellers 1-sporede strækning.

Stationens tredje spor har udelukkende indkørsel fra Holbæk-siden og blev i 1930'erne anvendt til at omlaste mergel fra lejet i Hanerup. Godset blev transporteret til Mårsø ad smalspor og blev her omlastet til godsvogne, der så kunne sendes ud længere nordpå med Odsherredsbanens egne godsvogne.

Stationer på Odsherredsbanen
Stationer i Holbæk Kommune
Allerup Station

Allerup Station er et nu nedlagt trinbræt på Odsherredsbanen på strækningen mellem Stenhus Station og Mårsø Station.

Stationen blev anlagt som en holdeplads, hvor den daværende hovedvej A4 (i dag Kalundborgvej) krydser jernbanen. Først var der udelukkende anlagt perron på den østlige side af overkørslen, men i 1938 blev der også anlagt på den vestlige side.

Stationen ligger ca. 3 kilometer fra Holbæk. Allerup bliver i dag betjent af busser.

Stationer på Odsherredsbanen
Stationer i Holbæk Kommune
Nedlagte jernbanestationer i Danmark
Slagmark

En slagmark (eller valplads) er betegnelsen for det stykke land, hvor et slag, oftest som del af en krig, fysisk udkæmpes.

I nordisk mytologi kendes f.eks. Idasletten foran Valhalla.

Krig
Ord og vendinger
Waldnaab

Waldnaab er en biflod fra venstre/øst, og den længste kildeflod til Naab i Oberpfalz (Bayern, Tyskland).

Waldnaab og Naab er tilsammen 165 km lang.

Flodens løb 
Floden har sit udspring ved den tysk-tjekkiske grænse i Oberpfälzer Wald  i nærheden af det 901 meter høje Entenbühl og dets mindre 'bror', Naabberg, der er 853 meter. Kilden kaldes Kreuzbrunnen (Korsbrønden) og ligger i Landkreis Tirschenreuth i nærheden af Silberhütte. Fra kildebrønden løber vandet knap tre meter på tysk grund, før den som Lesní Nába tager en kilometer lang udflugt ind i det vestlige Böhmen men flyder mod nordvest tilbage til Bärnau.

Den første landsby Waldnaab, løber den igennem efter at den er kommet ud af skoven. I Bärnau drejer Waldnaab mod vest for cirka halvejs mellem Bärnau og Thanhausen, nord for Plößberg, at løbe gennem den 88 ha store opstemmede sø Liebenstein. Derefter vender den nordover og når Tirschenreuth, hvor den atter drejer mod vest og løber i talrige slyngninger gennem det sørige Waldnaabaue. Videre forbi Burg Falkenberg ved Falkenberg, hvor floden når den mod sydvestløbende klipperige Waldnaabtal, hvor den lille flod på de næste 12 kilometer viser sig fra sin smukkeste side.

Efter Waldnaabtal ved Neuhaus/Windischeschenbach munder den lille flod Fichtelnaab, der kommer fra nordvest, ud i floden. Derfra løber Waldnaab mod syd, langs motorvejen A 93 og B 15 gennem Neustadt, Altenstadt og Weiden, hvor den fra vest modtager Schweinenaab og videre gennem Luhe-Wildenau. Der løber den ved landsbyen Unterwildenau sammen med Haidenaab og fortsætter derfra som Naab , der ved Regensburg-Mariaort løber ud i Donau.

Waldnaabdalen 
Waldnaabdalen er på grund af den afvekslende natur et velbesøgt vandreområde. Eroderet granit har i dette naturbeskyttelsesområde skabt talrige klippeformationer som Kammerwagen, Tischstein eller Butterfass. Der er også tre voldsteder fra tidligere klippeborge, Altneuhaus, Herrenstein og Schwarzenschwal i dalen.

Literatur 
 Die Naab – mit Waldnaab, Fichtelnaab, Haidenaab. 144 Sidern, Pustet, Regensburg.()

Eksterne henvisninger 

 Die Quelle der Waldnaab
 Luftbilder dieser Landschaft; Suchwort: Waldnaab
 Das Waldnaabtal zwischen Falkenberg und Windischeschenbach

Floder i Bayern
Landkreis Neustadt an der Waldnaab
Landkreis Tirschenreuth
Robert Aldrich

Robert Aldrich (9. august 1918 i Cranston, Rhode Island, USA – 5. december 1983 i Los Angeles, Californien, USA) var en amerikansk filminstruktør og producent.

Aldrich instruktørdebuterede i 1953, og fik tidlig succes med bl.a. westernfilmen Vera Cruz (1954), den bizarre kriminalfilm Kiss Me Deadly (Kys mig til døde) og Hollywood-skildringen The Big Knife (1955). Opsigt vakte melodramaet Whatever Happened to Baby Jane? (Hvad blev der egentlig af Baby Jane?, 1962), med Joan Crawford og Bette Davis som hadefulde søstre. Krigsfilmen The Dirty Dozen (Det beskidte dusin, 1967) og satirerne The Longest Yard (Det skrappe hold, 1974) og Twilight's Last Gleaming (Raketbase 3, 1977) blev biografsucceser. Aldrichs film er ofte præget af en illusionsløs realisme.

Eksterne henvisninger 
 

Filminstruktører fra USA
Filmproducere fra USA
Manuskriptforfattere fra USA
Personer fra Rhode Island
Altenstadt an der Waldnaab

Altenstadt an der Waldnaab (eller: Altenstadt a.d.Waldnaab) er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern.

Geografi 
Altenstadt an der Waldnaab ligger i den nordlige del af Oberpfalz. I kommunen ligger ud over Altenstadt an der Waldnaab, landsbyerne Buch, Haidmühle, Kotzau, Meerbodenreuth, Sauernlohe og Süßenlohe.

Nabokommuner 
Altenstadt grænser til Neustadt an der Waldnaab, Weiden in der Oberpfalz, Parkstein og Kirchendemenreuth.

Eksterne henvisninger 

 Altenstadt-Waldnaab: Historische Spurensuche – Die Junge Pfalz in Bayern (Haus der Bayerischen Geschichte)
Roque Santa Cruz

Roque Luis Santa Cruz Cantero (født 16. august 1981 i Asunción, Paraguay) er en paraguayansk fodboldspiller, der spiller som angriber hos Olimpia Asunción. Han har desuden spillet for blandt andet Bayern München, Blackburn, Manchester City og Malaga.

Med Bayern München var Santa Cruz med til at vinde hele fem tyske mesterskaber og fire DFB-Pokaltitler. I 2001 var han desuden en del af holdet der vandt Champions League og Intercontinental Cup. Hos Olimpia Asunción vandt han to paraguayanske mesterskaber.

Landshold 
Santa Cruz står (pr. april 2018) noteret for 112 kampe og 32 scoringer for Paraguays landshold, som han debuterede for som kun 17-årig i 1999. Han har repræsenteret sit land ved både VM i 2002, VM i 2006 og VM i 2010, samt ved Copa América i henholdsvis 1999 og 2007.

Titler 
Paraguayansk Mesterskab
 1998 og 1999 med Olimpia Asunción

Bundesligaen
 2000, 2001, 2003, 2005 og 2006 med FC Bayern München

DFB-Pokal
 2000, 2003, 2005 og 2006 med FC Bayern München

Eksterne henvisninger 

Fodboldspillere fra Paraguay
Fodboldspillere fra FC Bayern München
Fodboldspillere fra Blackburn Rovers F.C.
Fodboldspillere fra Manchester City F.C.
Fodboldspillere fra Málaga CF
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Felipe Caicedo

Felipe Salvador Caicedo Corozo (født 5. september 1988 i Guayaquil, Ecuador) er en ecuadoriansk fodboldspiller, der spiller som angriber hos Al-Jazira i Abu Dhabi. Han kom til klubben i januar 2014 fra russiske Lokomotiv Moskva.

City betalte syv millioner euro for ham.

Landshold 
Caicedo står (pr. 10. september 2013) noteret for 46 kampe og 15 scoringer for Ecuadors landshold, som han debuterede for den 25. marts 2007 i et opgør mod USA, hvor han også scorede sit første mål. Han var samme år en del af landets trup til Copa América.

Eksterne henvisninger 

 Felipe Caicedo  på soccerbase.com 

Fodboldspillere fra Ecuador
Fodboldspillere fra Manchester City F.C.
Fodboldspillere fra FC Basel
Fodboldspillere fra Sporting Clube de Portugal
Fodboldspillere fra Málaga CF
Fodboldspillere fra Levante UD
Fodboldspillere fra Lokomotiv Moskva
Deltagere ved verdensmesterskabet i fodbold 2014
Luis Amaranto Perea

Luis Amaranto Perea Mosquera (født 30. januar 1979 i Turbo, Colombia) er en colombiansk tidligere fodboldspiller, der spillede som forsvarsspiller. Gennem karrieren spillede han blandt andet for den mexicanske klub Cruz Azul, for spanske Atlético Madrid samt hos Independiente Medellín i sit hjemland og argentinske Boca.

Landshold 
Perea nåede at spille 72 kampe for Colombias landshold, som han debuterede for den 10. september 2003 i et opgør mod Bolivia. Han har blandt andet repræsenteret sit land ved Copa América i 2007.

Eksterne henvisninger 

Fodboldspillere fra Colombia
Fodboldspillere fra Boca Juniors
Fodboldspillere fra Atlético Madrid
Fodboldspillere fra Cruz Azul
Fodboldspillere fra Independiente Medellín